Felvidék.ma

Az egészség megőrzése egy életen át
2022-03-01 08:00 - 2023-06-30 17:00 (Europe/Bratislava) | Dunaszerdahely

Társadalmi és erkölcsi dilemmák Az ember tragédiájában
2022-09-16 - 2023-02-28
A Fiatalok a Nemzetért Alapítvány elkötelezett amellett, hogy a generációnkat a sokakra jellemző felszínes gondolkodás helyett az elmélyült, komoly kérdéseket boncolgató elmélkedésre motiváljuk, olyan társadalmi és erkölcsi kérdéseket feszegetve, amik ma is aktuálisak, és akár a saját életünk folyamán is felmerülhetnek. Ennek jegyében Madách Imre születésének 200. évfordulójához közeledve hirdetjük meg a „Társadalmi és erkölcsi dilemmák Az ember tragédiájában” című tanulmányi versenyünket.
Kezdeményezésünk a minden tanévben megszervezett tanulmányi versenyünk idei állomása, amely ezúttal is a Kárpát-medencében élő 9-12. évfolyamos diákoknak szól, és bízunk benne, hogy a tavalyi „Mindszenty bíboros mint példakép” versenyünkhöz hasonlóan most sem csak Magyarországról, hanem a környező országok magyarlakta területeiről is fognak érkezni pályaművek.
A 2022/23-es tanéven átívelő kétfordulós verseny 1-10. helyezettjei összesen 200 ezer Ft összegű pénznyereményben, illetve ezen felül tárgyi nyereményekben fognak részesülni. A versenyhez kapcsolódó információk megtalálhatóak a https://fiatalokanemzetert.hu/madachverseny oldalon.
Beküldési határidő 2023. február 28.

Az én Petőfim
2022-10-06 - 2023-02-15
Az Anyanyelvápolók Szövetsége Petőfi Sándor születésének 200. évfordulója alkalmából pályázatot hirdet a költő tiszteletére.
A pályázat célja: Petőfi műveinek, pályájának, közéleti tevékenységének megítélése a jelenkor befogadóinak szemszögéből, a Petőfi-kultusz személyes megközelítése.
Pályázni esszével lehet, amelyben a szerző saját Petőfi-élményéről vall irodalmi, nyelvi, hely- vagy kultúrtörténeti szemléletű elemzésében.
A pályamunkák ideális terjedelme: 15–20 ezer leütés, a felső határ: 40 ezer leütés. A pályázat kiírói kérik, hogy a szövegekben ne használjanak különleges tördelési formákat.
A pályázatokat szakértő zsűri bírálja el.
A tartalmi és nyelvi szempontból legjobbnak minősített pályázatok díjazásban részesülnek. A díjak egyaránt lehetnek pénzdíjak és tárgyjutalmak. A szövetség a legjobb pályázatok anyagából válogatáskötetet jelentet meg. A pályázat benyújtásával a pályázó hozzájárul dolgozata közléséhez. Közlés előtt a szerkesztők egyeztetnek a kiválasztott szövegek szerzőivel.
A pályázatok beérkezési határideje: 2023. február 15. A pályázati anyagot kizárólag elektronikus formában (ímélben, csatolt fájlban) lehet küldeni (illusztrációt csatolt fényképen érdemes mellékelni). A beérkezett pályázatot ímélben visszaigazoljuk. E-mail cím: kovacs.zsuzsanna@anyanyelvapolo.hu.
A pályázat kötelező tartozéka egy adatlap a következő nyilatkozattal és adatokkal.
Nyilatkozat: Alulírott nyilatkozom, hogy Az én Petőfim pályázatra beküldött pályamunkám teljes egészében saját, eredeti, másutt nem közölt alkotás, amelyet az Anyanyelvápolók Szövetsége egészében vagy részleteiben megjelentethet. (A nyilatkozatot külön alá kell írni.) A megadandó adatok: a pályamunka címe, a szerző neve, címe, telefonszáma, ímélcíme, aláírása. A Nyilatkozatot postán kell beküldeni: Anyanyelvápolók Szövetsége, Az én Petőfim pályázat, 1368 Budapest, Pf. 250.
Az eredményhirdetésről és a pályázati anyagból szerkesztett kötet bemutatásáról később adunk tájékoztatást.

A Kisebbségi Jogvédő Intézet pályázati felhívása tanulmányírására
2023-01-09 - 2023-03-15
A Kisebbségi Jogvédő Alapítvány keretein belül működő Kisebbségi Jogvédő Intézet célja a nemzeti kisebbségek jogi védelmének elméleti és gyakorlati vizsgálata és előmozdítása. Az Intézet ezen céljának megvalósítása érdekében pályázatot hirdet a nemzeti kisebbségek jogi védelmével kapcsolatos tanulmányok írására.
Pályázatot nyújthatnak be: – külhoni és magyarországi egyetemi hallgatók (szaktól és képzési formától függetlenül); – külhoni és magyarországi PhD hallgatók; – fiatal kutatók és fiatal gyakorló jogászok.
Pályázati határidő és a pályázatok benyújtásának módja:
– 2023. március 15. (szerda), elektronikusan a jogvedo.intezet@kji.hu emailcímre, Microsoft Word (.doc vagy .docx) vagy OpenDocument (.odt) formátumban;
– kitöltött pályázati adatlappal és adatkezelési hozzájárulással együtt.
Választható témakörök:

30 éves az ENSZ Kisebbségi Nyilatkozata – a kisebbségi jogok védelme az ENSZ keretein belül
30 éve fogadták el a Nyelvi Kartát – regionális és kisebbségi nyelvek védelme az Európa Tanács keretei között
A nemzeti kisebbségek védelmének legújabb fejleményei a strasbourgi Emberi Jogok Európai Bíróságának gyakorlatában
Nemzeti kisebbségek jogainak védelme a Velencei Bizottság véleményeiben
Uniós jogi aktus a nemzeti kisebbségek védelmében? A nemzeti kisebbségek jogvédelmének lehetséges új útjai az Európai Unióban
A nemzeti kisebbségek védelmének legújabb fejleményei a luxembourgi Európai Unió Bíróságának gyakorlatában
A nemzeti kisebbségi nyelvhasználati jogai a Kárpát-medencében
A kettős állampolgárság problematikája jogi megközelítésben
Nemzeti kisebbségeket érintő restitúció a Kárpát-medencében
A magántulajdon védelmének nemzeti kisebbségeket érintő vonatkozásai a Kárpátmedencében 11. A nemzeti kisebbségek által lakott területek gazdasági diszkriminációjának jogi kérdései a Kárpát-medencében
Civil szervezetek szerepe a nemzeti kisebbségek jog- és érdekvédelmében a nemzetközi térben és a területi államokban
A Fenntartható Fejlődési Célok emberi jogi dimenziója, különös tekintettel a nemzeti kisebbségek védelmére
Emberi jogok és kisebbségi jogok közti viszonyrendszer
A nemzeti kisebbségek identitáshoz való joga mint alapvető emberi jog

Formai követelmények:
– a pályamunkák terjedelme 30 ezer és 50 ezer leütés között lehet (szóközökkel és lábjegyzetekkel együtt);
– a pályamunkákat Times New Roman betűtípussal, 12-es betűmérettel (lábjegyzetek esetén 10-es betűmérettel), sorkizárt formátumban, szimpla sortávval, normál margóbeállítással kérjük elkészíteni;
– a pályamunkákhoz mellékletek (kép, táblázat, magyarázó ábra stb.) csatolhatóak, melyek a terjedelembe nem számítanak bele;
– a pályamunkák végén meg kell adni a felhasznált irodalom jegyzékét, mely a terjedelembe nem számít bele;
– a pályamunkák hivatkozása során javasolt (de nem kötelező) a Iustum Aequum Salutare jogtudományi folyóirat hivatkozási rendszerének követése (elérhető: https://ias.jak.ppke.hu/doc/szerk.pdf).
Bírálati szempontok és határidők:
– a beérkezett pályamunkákat a Kisebbségi Jogvédő Alapítvány Kuratóriuma által felkért háromtagú bírálóbizottság értékeli, legkésőbb 2023. március 31-ig;
– a bírálati szempontok: a pályamunka formai követelményeinek teljesítése; a felhasznált irodalom mennyisége és minősége; a lábjegyzeti hivatkozások pontossága; a pályamunka szakmai színvonala. A bírálóbizottság javaslata alapján a Kisebbségi Jogvédő Alapítvány Kuratóriuma legkésőbb 2023. április 15-ig hozza meg döntését.
Nettó díjazás: – I. díj: 150.000 forint; – II. díj: 100.000 forint; – III. díj: 75.000 forint.
A Kisebbségi Jogvédő Alapítvány Kuratóriuma a beérkezett pályamunkák számától és színvonalától függően további különdíjakat is odaítélhet. A Kisebbségi Jogvédő Alapítvány a nyertes pályamunkák szerzőivel szerződést köt. Az Alapítvány az aktív hallgatói jogviszonnyal rendelkező pályázók díjazását ösztöndíjként, a többi pályázó díjazását pedig megbízási díjként folyósítja. A Kisebbségi Jogvédő Alapítvány a pályamunkákat (nyelvi-stilisztikai-formai szerkesztést követően) nyilvánosan hozzáférhetővé teheti, illetőleg megjelentetheti a kiadványaiban.

47. Duna Menti Tavasz – felhívás
2023-01-16 - 2023-03-10
Csemadok Országos Tanácsa megbízásából a Szlovákiai Magyar Művelődési Intézet a Duna Menti Tavasz országos gyermek báb- és színjátszófesztivál főszervezőjeként társrendezőivel, a Csemadok Dunaszerdahelyi Területi Választmányával, Dunaszerdahely Város Önkormányzatával és a Dunaszerdahelyi Csaplár Benedek Városi Művelődési Központtal közösen meghirdetik a 47. DUNA MENTI TAVASZ SEREGSZEMLÉT.
A teljes felhívás és versenyszabályzat megtekinthető és le is tölthető az alábbi linken.
JELENTKEZÉS határideje: 2023. március 10.
Jelentkezni kizárólagosan elektronikus úton, az alábbi linken lehet.

Bíborpiros szép rózsa – 2023
2023-01-16 - 2023-03-15
A Csemadok Országos Tanácsa megbízásából a Szlovákiai Magyar Művelődési Intézet főszervezőként és szakmai rendezőként tizenharmadik alkalommal hirdetik meg az országos népzenei vetélkedő népdalénekesek, népdalkörök, népi hangszerszólisták és népi hangszeres együttesek részére.
A részletes felhívás az alábbi linken olvasható el. További részletek ITT olvashatóak.
Jelentkezési határidő március 15-e.

Diplomás művészetterápiás oktatás indul
2023-01-24 - 2023-02-24
ANTALFAI FEJLESZTŐ MŰVÉSZETTERAPEUTA KÉPZÉS INDUL
Antalfai fejlesztő művészetterapeuta szakirányú továbbképzési szak
Célja:
Egészségvédelem és fejlesztés: a személyiség kiteljesedésének elősegítése a velünk született kreatív képességek és emberi értékek kibontakoztatásával.
Fókuszban:

a természet éves ritmusára hangolódás
az emberélet sorsfordulói
a személyiségfejlődés archetípusokra épülő állomásai a személy kapcsolódásai
az alkotófolyamat ereje
intenzív belső munka

Milyen ez a képzés?
A művészetterápia nem művészképzés. Mindenki számára nyitott és elérhető. A mindannyiunkban ott lévő teremtő, alkotó képességre épül. Az alkotói folyamatban (speciális módon alkalmazott képzőművészeti technikákkal) mód nyílik a trauma, a komplexus megjelenítésére és annak komplex, azaz a személyiség egészét (nem csak kognitív szinten) érintő és bevonó feldolgozására is.
Mire tanít meg?
Hatására fejlődik az érzelmi és akarati élet, a megérző és beleérző készség, valamint a tudat felismerő képessége. Összességében segít meghallani a lelkünk mélyéről érkező ‘üzeneteket’, ami egyszerre hozhat változást, elevenséget és harmóniát, valamint új örömöket és célokat életünkbe.
A részvétel művészi képességet és rajztudást nem igényel.
Információk:
Diplomát adó, posztgraduális kétéves, önköltséges képzés.
Várhatóan márciusban indul, péntek-szombati napokon. Felvételi február második felében.
Részletek a Főiskola honlapján!

https://dunapartiiskola.sapientia.hu/naplo/antalfai-fejleszto-muveszetterapeuta-kepzes-indul
https://sapientia.hu/kepzes/antalfai-fejleszto-muveszetterapeuta

Csillagoknak teremtője...
2023-01-30 - 2023-05-05
A felsőszeli Széchenyi István Alapiskola igazgatósága meghirdeti a „Csillagoknak teremtője…” országos népdalverseny XV. évfolyamát, melyremájus 19-én 8.30 órai kezdettel kerül sor az iskola épületében.
A versenyzők három kategóriában versenyeznek:
1.kategória: 1-3. osztályos tanulók
2. kategória: 4-6. osztályos tanulók és a nyolcosztályos gimnáziumok 1. évfolyamának diákjai
3. kategória: 7-9. osztályos tanulók és a nyolcosztályos gimnáziumok 2-4. évfolyamának diákjai
Versenyszabályok:

kategória: A legkisebbek a koruknak megfelelő gyermekdalokból énekelnek egy csokrot. Időtartam: max. 3 perc
kategória: A versenyző 2-3 népdalt fűzhet csokorba tájegységhez való kötöttség nélkül, a dalok témája megfelelő legyen a tanuló korához. Időtartam: max. 4 perc

3. kategória: A versenyző 2-3 népdalból álló csokrot énekeljen el. Időtartam: max. 5 perc
Szeretnénk, ha a címadó dalt ismernék a versenyzők, hogy ezzel is bővítsük dalkincsüket és tiszteleghessünk Kodály Zoltán és Bartók Béla emléke előtt. A dalt közös számként énekeljük majd a verseny megnyitóján és a verseny zárásakor.
Frissítőt és ebédet biztosítunk a résztvevők és kísérőik részére.
Jelentkezés a következő címeken:
e-mail: szechenyi@szelisuli.onmicrosoft.com
Postacím: ZŠ s MŠ Istvána Széchenyiho s VJM, 925 03 Horné Saliby 299
Telefon: 0910 996 610
Jelentkezni 2023. május 5-ig a mellékletben található kitöltött jelentkezési lap elküldésével lehetséges.
További információ és a jelentkezési lap ITT tölthető le.

Kortárs Hangon '23
2023-02-01 - 2023-02-05
Részletek és a jelentkezési lap a linken keresztül érhetőek el: https://szmit.hu/kortars-hangon-nemzetkozi-irodalmi…/

XXI. Ferenczy István Országos Képzőművészeti Verseny
2023-02-01 - 2023-02-09

Jókai és kora irodalmi-műveltségi vetélkedő
2023-02-01 - 2023-02-20
A Szlovákiai Magyar Pedagógusok Szövetsége és a komáromi Jókai Mór Alapiskola a 2022/23-as tanévben meghirdeti a Jókai és kora irodalmi-műveltségi vetélkedőt. Célcsoportként jelentkezőnek várják az alapiskolák felső tagozatát és a nyolcosztályos gimnáziumok 1–4. évfolyamát látogató tanulókat.
Mint írják, a verseny célja Jókai Mór életútjának részletesebb megismertetése saját önéletírása és Mikszáth Kálmán visszaemlékezései alapján, ezáltal Jókai életművének újrafelfedezése a diákokkal, a klasszikus magyar irodalom olvasására való ösztönzés, a szövegértés fejlesztése.
Jelentkezési határidő február 20-a. A teljes kiírás ITT olvasható. Bővebb információ ITT olvasható. Jelentkezni az alábbi elektronikus jelentkezési lapon lehet.

IV. Öko-logikai Kárpát-medencei Környezetvédelmi Csapatverseny
2023-02-01 - 2023-02-28
A környezetvédelem és a környezettudatosság népszerűsítését célozza meg a csapatverseny. A vetélkedőt az alapiskolák 7–9., illetve a nyolcéves gimnáziumok 2–4. évfolyamos tanulói részére hirdették meg.
Amint fogalmaznak, a verseny célja a környezetről alkotott ismeretek elmélyítése, az önálló ismeretszerzés készségének fejlesztése, a globális fenntarthatósági problémák és a földi rendszer véges kapacitásainak ismeretében a rendszerszemléletű, komplex ökológiai gondolkodás megalapozása, a természettudományos ismeretek gazdagítása, tehetséggondozás szem előtt tartásával.
Jelentkezési határidő február 28-a. A teljes kiírás ITT olvasható. Bővebb információ ITT olvasható. Jelentkezni az alábbi elektronikus jelentkezési lapon lehet.

II. Felvidéki fizikaverseny
2023-02-01 - 2023-02-28
A Szlovákiai Magyar Pedagógusok Szövetsége a 2022/23-as tanévben meghirdeti a II. Felvidéki Fizikaversenyt az alapiskolák 8., illetve a nyolcéves gimnáziumok 3. évfolyamának tanulói részére. A verseny célja a magyar iskolába járó tehetséges diákok érdeklődésének fizika felé irányítása, a fizika tantárgy népszerűsítése.
Mindamellett lehetőséget kínál a fizikában tehetséges tanulóknak tudások megmutatására.
Jelentkezési határidő február 28-a. A teljes kiírás ITT olvasható. Bővebb információ ITT olvasható. Jelentkezni az alábbi elektronikus jelentkezési lapon lehet.

XVI. Kaszás Attila Versmondó Fesztivál
2023-02-01 - 2023-04-30
A Szlovákiai Magyar Pedagógusok Szövetsége, a komáromi Jókai Mór Alapiskola, Komárom városa és a városi művelődési központ 2023. június 17-én a Jókai Napok kísérőrendezvényeként meghirdeti a XVI. Kaszás Attila Versmondó Fesztivált.
Mint a versenykiírásban olvasható: a verseny Kaszás Attila, a sajnálatosan fiatalon elhunyt felvidéki származású kiváló színművész emléke előtt tiszteleg, mely máig elevenen él. Az ő tragikusan félbeszakadt sikeres pályája példaként szolgál minden feltörekvő tehetséges fiatal számára.
Három kategóriában várják a nevezéseket. I. kategória: az alapiskolák 1–4. osztályos tanulói; II. kategória: az alapiskolák 5–9. osztályos tanulói, valamint a nyolcosztályos gimnáziumok 1–4. osztályos tanulói; III. kategória: középiskolák 1–4. osztályos tanulói.
Jelentkezési határidő április 30-a. A teljes kiírás ITT olvasható. Bővebb információ ITT olvasható. Jelentkezni az alábbi elektronikus jelentkezési lapon lehet.

XVI. Harmos Károly Országos Képzőművészeti Pályázat
2023-02-01 - 2023-05-31
A Szlovák Nemzeti Múzeum – A Szlovákiai Magyar Kultúra Múzeumával karöltve az SZMPSZ idén is meghirdeti az igen népszerű képzőművészeti pályázatát.
A XVI. Harmos Károly Országos Képzőművészeti pályázat idei témája a 175 évvel ezelőtt kitört forradalom és szabadságharc. Négy korcsoportos kategóriában ( óvodások, alsó tagozat, felső tagozat, középiskolások) várják a pályaműveket.
Beküldési határidő május 31-e. A teljes kiírás ITT olvasható. Bővebb információ ITT olvasható. Jelentkezni az alábbi elektronikus jelentkezési lapon lehet.
A pályamunkákat A/4-es, A/3-as méretben is el lehet készíteni, szabadon választott technikával.
A beérkezett munkákat a képzőművészekből, művésztanárokból álló szakmai zsűri értékeli. A legjobbnak ítélt alkotások beküldőit és felkészítő tanáraikat meghívják az ünnepi kiállításra, amelyre a Szlovákiai Magyar Kultúra Múzeumában kerül sor.

Országos Kántorképző Tanfolyam - felhívás
2023-02-02 - 2023-07-01

Hazajárók Tornalján
2023-02-05 18:00
A Csemadok Tornaljai Területi Választmánya a Hazajáró közönségtalálkozót 2023. február 5-én (vasárnap) 18 órakor rendezi meg a tornaljai Rákóczi Magyar Házban.
